**Fazekas Biológia Verseny – eredménye**

**A második fordulóba jutott pályázók névsora**

Először került megrendezésre a 2016/17-es tanévben a „Fazekas Biológia Verseny” a Magyar Természettudományi Múzeummal együttműködve.

**I.** A 7.-8. osztályos korcsoportban nagyon szép számban, majdnem félszáz versenyző adta be a pályamunkáját. Így nehéz dolga volt a bíráló bizottságnak, hogy kiválassza azt a 10 legjobb pályamunkát, melynek írója továbbjut a második fordulóba. Az elbírálás szempontjai között szerepelt többek között a külalak, a tartalmi szempontok között a témahűség, logikus szerkezeti felépítés, probléma centrikusság, egyediség, és az irodalomjegyzék sokszínűsége.

Mindkét téma:

1. Érzékelhető világunk
2. Mit rejtenek csontjaink

alaposan megmozgatta a versenyzők fantáziáját. A Természettudományi Múzeum az őszi szünet ideje alatt, előzetes bejelentkezéssel, ingyen látogatási lehetőséget és szakértői tárlatvezetést biztosított a jelentkezők számára. Szebbnél szebb, igényes, sok jó, nagyon jó és kiváló pályamunka született. Volt, aki teljes hűséggel adta vissza a látott tárlat anyagát. Volt, akinek fantáziája nagyon messzire vitte a témaválasztásban, ami nem volt szerencsés a pályázat szempontjából. Voltak olyan iskolák- intézmények ahonnan kimagasló számban pályáztak a tanulók.

**A döntőbe jutott versenyzők névsora (ábécé sorrendben)**

|  |  |  |
| --- | --- | --- |
| **Balkányi Zsófi** | Budapesti Fazekas Mihály Gyakorló Általános Iskola és Gimnázium | 8. |
| **Gulyás Anna** | Veres Pálné Gimnázium | 8. |
| **Hidas Gréta** | Budapesti Fazekas Mihály Gyakorló Általános Iskola és Gimnázium | 7. |
| **Kovács Levente Bernát** | Veres Pálné Gimnázium | 8. |
| **Lánczy Zoltán** | Török Flóris Általános Iskola | ? |
| **Lehóczky Zsófia** | Budapesti Fazekas Mihály Gyakorló Általános Iskola és Gimnázium | 8. |
| **Presits Petra**  | Budapesti Fazekas Mihály Gyakorló Általános Iskola és Gimnázium | 8. |
| **Sajósi Benedek** | ELTE Apáczai Csere János Gimnázium és Kollégium | 7. |
| **Tóth Gábor Ábris** | Eötvös József Gimnázium | 7. |
| **Zhang Tímea Virág** | Kőbányai Szent László Általános Iskola | ? |

**II.** A középiskola 9-10. évfolyamos tanulói két téma közül választhattak:

1. Víz-víz mindenütt: Hazánk vizes élőhelyeinek élővilága, különös tekintettel a környezethez való alkalmazkodásra
2. Menjünk vissza a múltba!: A pleisztocén környezete és az akkori élőlények alkalmazkodása a környezethez.

Összesen 23 pályamunka érkezett, melyek közül 12 az első, 11 a második témakörhöz kapcsolódott. Voltak, akik a múzeum kiállítási anyagát dolgozták fel kellő alapossággal. A pályamunkák köszönetnyilvánításában megjelentek azok a szakértők, akik segítették a felkészülést. Az egyediséget nagymértékben növelték a nagyszerű, saját készítésű rajzok. Több pályázatban is nagyszerű rajzokkal találkozhattunk, amely az egyediséget nagymértékben növelte.

Voltak, akik, probléma centrikusan közelítették meg a témájukat, érdeklődési körükkel kapcsolatban egy-egy fajcsoportot vagy élőhelyet bemutatva. Ezek a munkák bőven tartalmaztak egyéni kutatómunkát, fotókat, grafikákat. Az irodalomjegyzék, a forrásmunkák felsorolása pedig sok esetben meglehetősen gazdag lett.

**A döntőbe jutott versenyzők névsora (ábécé sorrendben)**

|  |  |  |
| --- | --- | --- |
| **Besenyei Viktória** | BGSZC Teleki Blanka Közgazdasági Szakgimnáziuma | 10.c |
| **Csiszár Csenge** | BMSZC Szent István Közgazdasági Szakgimnázium | 10.d |
| **Dombai Zétény** | Békásmegyeri Veres Péter Gimnázium | 9.c |
| **Erdősi Boglárka** | Kőbányai Szent László Gimnázium | 9.e |
| **Jablonkay Luca** | Kőbányai Szent László Gimnázium | 9.nyek |
| **Mester-Szabó Eszter** | Kőbányai Szent László Gimnázium | 9.nyek |
| **Nagy Csenge** | ELTE Apáczai Csere János Gyakorló Gimnázium | 9.d |
| **Stefán Kristóf** | Kőbányai Szent László Gimnázium | 9.nyek |
| **Váradi Cecília** | BGSZC Teleki Blanka Közgazdasági Szakgimnáziuma | 10.d |
| **Wenner Bálint** | Békásmegyeri Veres Péter Gimnázium | 9.c |

**A második forduló időpontja 2017. március 31. péntek 10.00 óra**

**Program: 10.00-től kb. 11.30-ig prezentációk**

 **Rövid szünet**

 **kb. 12.00-től 13.30-ig csapatverseny**

 **Egyéni és csapatverseny eredményhirdetése: 14.00-kor**

**Helyszín: Magyar Természettudományi Múzeum- Semsey Andor terem**

A második fordulóban a versenyzőknek rövid, **színes 3 perces prezentációs előadásban** (projektor és számítógép van) kell bemutatniuk pályamunkájukat, melyet múzeumi szakértő zsűri értékel. Ezt követően a versenyzőket, sorsolás alapján, négyfős csapatokba soroljuk. Ekkor indul az izgalmas csapatverseny, mely feladatainak megoldásához a csapatok segítségül felhasználhatják a kiállítások tárlóiban lévő tárgyakat és a róluk szóló ismertető anyagokat.

**Kérjük az I. és II. korcsoport döntőbe jutott versenyzőit, hogy:**

* az I. korcsoport a galderika@fazekas.hu
* a II. korcsoport a kocsiattila@fazekas.hu

e-mail címre jelezzen vissza legkésőbb március 20-án hétfőig, hogy tudomást szerzett a pályázat eddigi eredményéről és a döntőbe jutásról!

Jó felkészülést és eredményes versenyzést kívánunk.

**Gálné Domoszlai Erika és Kocsi Attila**

versenyszervezők

Budapest, 2017. március 3.